Az Ipartestületek Országos Szövetsége a Hanza Parlamenttel közösen, a KÖVET Egyesület közreműködésével meghívja Önt a

**KKV-k környezettudatosságának fokozása**

programsorozat tématerületeinek képzéseire.

Ez a meghívó a képzéssorozat 1. részén való részvételre szól, melynek címe:

**A körforgásos gazdaságban rejlő lehetőségek és kihívások**

A körforgásos gazdaság lényege a gazdaságban szokásos lineáris termelési megoldások átalakítása a természetes folyamatokra jellemző körforgásra az anyagok, melléktermékek és hulladékok újrahasználata és újrahasznosítása által. Erről az Európai Unió is már külön irányelvet alkotott.

A képzés lebonyolítása:

*1. fázis:* 1,5 nap interaktív ismeretátadás

Időpontja: 2020. november 25. 9-15 óra

2020. november 27. 9-13 óra

A képzés interneten keresztül, online módon történik, a résztvevők aktívan bekapcsolódhatnak a téma megvitatásába. A lebonyolítás módjával kapcsolatos technikai részleteket a jelentkezőkkel külön közöljük majd.

Az első nap menete:

* bemutatkozás, témafelvetés
* a körforgásos gazdaság bemutatása
* a hazai és nemzetközi trendek ismertetése
* a vállalkozások működése és a környezetvédelmi kérdések összefüggése
* a résztvevők **szakmai kérdéseinek, problémáinak felvetése** interaktív módon

A második nap menete:

* válasz az első napon felvetett szakmai kérdésekre, problémákra
* a lehetőségek és kihívások azonosítása
* a mentorálást igénylő vállalkozások cégre szabott projekt-célkitűzései és a mentorálás további menetének meghatározása

*2. fázis:* Mentorálás 2020. december elejétől 2021. február végéig terjedő időszakon belül

A vállalkozásnál azonosítható környezetvédelmi, energetikai, hulladékgazdálkodási intézkedések, javaslatok, fejlesztési lehetőségek azonosítása, nyomon követése és kivitelezésének szakmai tanácsokkal való támogatása. A mentorálási időszakban - amennyiben a pandémiás helyzet lehetővé teszi – a vállalkozásnál minimum egy alkalommal személyes tanácsadásra lesz lehetőség, a további tanácsadás online módon történik. Ez egy három hónapos időtartamon belül 3 találkozási, tanácsadási lehetőséget jelent vállalkozásonként.

*3. fázis:* 1,5 nap interaktív foglalkozás (2021. március)

A résztvevő vállalkozások projekt eredményeinek bemutatása, szakmai értékelése, további fejlesztési lépések kidolgozása. A lebonyolítás módja az aktuális járványügyi helyzet figyelembe vételével történik majd. Pontos időpontjáról és módjáról később küldünk ki tájékoztatást.

A képzés feltételei:

A képzésen való részvétel térítésmentes, de előzetes regisztrációhoz kötött. A képzés értéke vállalkozásonként 342 ezer forint lenne, amelyet most **az Erasmus+ Program támogatásával térítésmentesen** vehetnek igénybe a résztvevők.

Jelentkezés:

A képzésre az alábbi [regisztrációs ív](https://docs.google.com/forms/d/e/1FAIpQLSdaGGx95p17JkJr5z_LNm7M39SCAPfWAZsnq1KfdpgAwvMtRQ/viewform?usp=sf_link) kitöltésével lehet jelentkezni. A sikeres jelentkezésről a szervezők visszajelzést küldenek.

Jelentkezési határidő: 2020. november 20.

A képzéssorozat következő, második tématerülete a hulladék témakörrel foglalkozik, aminek képzési időpontjai: december 2. és 4. lesznek. Annak részleteiről egy külön hírlevélben tájékoztatjuk Önöket.